Sollemnitas Hebdomadarum
Haec pagina de Iudaico Pentecostes festo explicat. Si festum Christianum quaeris, vide Pentecoste. Sollemnitas Hebdomadarum (Hebraice שבועות) sive Pentecoste (gen. -ēs; Graece πεντεκοστή [ἡμέρα], ad litteram "quinquagesimus [dies]"), quae post Pascha per septem hebdomadas sive 50 dies celebratur, est festum Iudaicum maximi momenti. Cum Actus Apostolorum (Act 2) narret Spiritum Sanctum Sollemnitate Hebdomadarum in discipulos Iesu descendisse, in religione Christiana ex Sollemnitate Hebdomadarum festum Christianum Pentecoste factum est.